Sendistovan hevur seinastu árini givið út ókeypis lummakortið Tórshavn City Map. Nú kanst tú eisini fáa kortið á tína iPhone. Við Tórshavn City App fært tú møguleikarnar í høvuðsstaðnum beint í lumman. Her kunnu handlar, matstovur, Bussleiðin, fyriskiparar og aðrir aktørar bjóða seg fram fyri ferðafólki og borgarum. Á tann hátt gerst Tórshavn City App ein lummakunningarstova, ið kann vísa tær á bestu støðini, tá tú fert at shoppa ella fært tær eitt hugnakvøld í Havn. Bussleiðirnar hjá Tórshavnar Kommunu verða eisini vístar á korti í mun til, hvar tú sjálvur er staddur, og sum vanlig tíðartalva. Tórshavn City App er ókeypis og kann heintast á App Store. Í fyrsta umfari er forritið bert tøkt til iPhone, men verður eftir ætlan seinni eisini ment til Android.